CELEX: 22006D0786
Language: da
Date: 2006-10-27 00:00:00
Title: 2006/786/EF: Afgørelse nr. 4/2006 truffet af Luftfartsudvalget Fællesskabet/Schweiz af 27. oktober 2006 om ændring af bilaget til aftalen mellem Det Europæiske Fællesskab og Det Schweiziske Forbund om luftfart

17.11.2006   
            
            
               DA
            
            
               Den Europæiske Unions Tidende
            
            
               L 318/42
            
         
      AFGØRELSE Nr. 4/2006 TRUFFET AF LUFTFARTSUDVALGET FÆLLESSKABET/SCHWEIZ
   
   af 27. oktober 2006
   om ændring af bilaget til aftalen mellem Det Europæiske Fællesskab og Det Schweiziske Forbund om luftfart
   (2006/786/EF)
   LUFTFARTSUDVALGET FÆLLESSKABET/SCHWEIZ HAR —
   under henvisning til aftalen mellem Det Europæiske Fællesskab og Det Schweiziske Forbund om luftfart (1), i det følgende benævnt »aftalen«, særlig artikel 23, stk. 4, —
   TRUFFET FØLGENDE AFGØRELSE:
   Artikel 1
   1.   Følgende tilføjes til punkt 4 (Sikkerhed i luften) i bilaget til aftalen efter henvisningen til Kommissionens forordning (EF) nr. 1701/2003:
   
      »Nr. 1702/2003
      Kommissionens forordning (EF) nr. 1702/2003 af 24. september 2003 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer.«
   
   Forordningens bestemmelser gælder i forbindelse med aftalen med følgende tilpasninger:
   Artikel 2 ændres således:
   I stk. 3, 4, 6, 8, 10, 11, 13 og 14 ændres datoen »28. september 2003« til udtrykket »ikrafttrædelsesdatoen for afgørelsen truffet af Luftfartsudvalget Fællesskabet/Schweiz, som indføjer forordning (EF) nr. 1592/2002 i bilaget til aftalen«.
   2.   Følgende tilføjes til punkt 4 (Sikkerhed i luften) i bilaget til aftalen efter den i nærværende afgørelses artikel 1, stk. 1, omhandlede tilføjelse:
   
      »Nr. 2042/2003
      Kommissionens forordning (EF) nr. 2042/2003 af 20. november 2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver.«
   
   3.   Følgende tilføjes til punkt 4 (Sikkerhed i luften) i bilaget til aftalen efter den i nærværende afgørelses artikel 1, stk. 2, omhandlede tilføjelse:
   
      »Nr. 381/2005
      Kommissionens forordning (EF) nr. 381/2005 af 7. marts 2005 om ændring af forordning (EF) nr. 1702/2003 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer.«
   
   4.   Følgende tilføjes til punkt 4 (Sikkerhed i luften) i bilaget til aftalen efter den i nærværende afgørelses artikel 1, stk. 3, omhandlede tilføjelse:
   
      »Nr. 488/2005
      Kommissionens forordning (EF) nr. 488/2005 af 21. marts 2005 om Det Europæiske Luftfartssikkerhedsagenturs vederlag og gebyrer.«
   
   Artikel 2
   Denne afgørelse offentliggøres i De Europæiske Fællesskabers Tidende og det schweiziske lovtidende. Den træder i kraft den første dag i den anden måned efter vedtagelsen.
   
      Udfærdiget i Bruxelles, den 27. oktober 2006.
      
         
            På det blandede udvalgs vegne
         
         
            Leder af Fællesskabets delegation
         
         Daniel CALLEJA CRESPO
         
         
            Leder af den schweiziske delegation
         
         Raymond CRON
         
      
   
   
      (1)  EFT L 114 af 30.4.2002, s. 73.